સામગ્રી: તેમના દાદા આ જમીન વાવતા હતા. આ જમીનમાં જ તેના દાદા અને પિતાને દફન કરેલા છે, પણ હવે બાપદાદા વખતની આ જમીન રહેશે કે નહીં તેની તેમને ચિંતા પેઠી છે.

ભારતમાં ગુલિયા વસાવા જેવા 11.9 લાખ લોકો છે, જેમની પાસે રહેલી જંગલની જમીન તેમના કબજામાં રહેશે કે કેમ તેની અનિશ્ચિતતા ઊભી થઈ છે.

ફેબ્રુઆરી 2019ના છેલ્લા અઠવાડિયે સુપ્રીમ કોર્ટે આપેલા ચુકાદા પ્રમાણે વનની જમીન પર વસી રહેલા આવા દસેક લાખ પરિવારોએ ત્યાંથી હટવું પડે તેમ છે.

ફૉરેસ્ટ રાઇટ્સ ઍક્ટ (એફઆરએ) હેઠળ આ જમીનો પર માલિકીના દાવા કરાયા હતા.

તેની વિરુદ્ધ વાઇલ્ડ ટ્રસ્ટ ઑફ ઇન્ડિયા અને અન્ય સંસ્થાઓએ અરજી કરી હતી, જેના અનુસંધાન સુપ્રીમ કોર્ટે આ ચુકાદો આપ્યો છે.

ફૉરેસ્ટ રાઇટ્સ ઍક્ટ 2006 પ્રમાણે, જિલ્લા કલેક્ટરને અધિકાર અપાયો છે કે જંગલની જમીન પર વસેલા લોકોનો માલિકીનો દાવો તેઓ માન્ય કરી શકે.

વાઇલ્ડલાઇફ ફર્સ્ટ, નેશનલ કન્વર્ઝવેશન સોસાયટી અને ટાઇગર રિસર્ચ ઍન્ડ કન્ઝર્વેશન ટ્રસ્ટે સુપ્રીમ કોર્ટમાં અરજી કરીને વનને સુરક્ષિત કરવા માટેની માગણી કરી હતી. 

તેમનું કહેવું હતું કે એફઆરએના આધારે ખોટા જમીન માલિકીના દાવાના કારણે જંગલોની સુરક્ષા સામે ખતરો ઊભો થયો છે.

17 રાજ્યોએ આપેલી માહિતીના આધારે સુપ્રીમ કોર્ટે ચુકાદો આપ્યો હતો. 

વનવિસ્તારમાં રહેતા 40 લાખ લોકોએ જમીન પર દાવો કર્યો હતો. તેની ત્રણ તબક્કે રાજ્ય સરકારોએ તપાસ કરી હતી. 

દરેક તબક્કે જુદા-જુદા 13 પ્રમાણો આપવા જરૂરી હતા. તેમાંથી 18 લાખ દાવાને માન્ય રાખીને 72,000 ચોરસ કિમી જેટલી વનભૂમિ પર માલિકી હકના પ્રમાણપત્રો (લૅન્ડ ટાઇટલ્સ) આપી દેવાયા હતા. 

પરંતુ દસેક લાખ કુટુંબોના દાવા માન્ય રહ્યા નથી, તેથી તેમણે હવે જમીનો ખાલી કરવી પડે તેમ છે. 

ગત સપ્તાહે સુપ્રીમ કોર્ટે આ મુદ્દે રાજ્ય સરકારો પાસેથી જવાબ માગ્યો હતો, વધુ સુનાવણી જુલાઈ-2019માં હાથ ધરાશે. 

'કઈ રીતે દાવાનો સ્વીકાર થયો અને કઈ રીતે અસ્વીકાર' આ અંગે જવાબ માગવામાં આવ્યો છે. 

2011ની વસ્તી ગણતરી પ્રમાણે, દેશમાં અનુસૂચિત જાતિ એટલે કે આદિવાસીઓની વસ્તી 8.2 ટકા જેટલી છે.

ગુલિયા વસાવા જેવા લોકોએ હવે સરકાર સામે લાંબી લડત માટે તૈયારીઓ કરવી પડે તેમ છે. 

પોતાના 12 સભ્યોના પરિવારનું ગુજરાન ચલાવતા ગુલિયાએ વનવિસ્તારમાં આવેલી પોતાની જમીન પર માલિકી હક માટે 2013માં અરજી કરી હતી. 

તેની સામે તેમને નોટિસ મળી છે કે તમે આ જમીનના માલિક નથી. 

કાયદા પ્રમાણે, તેમણે સોગંદનામું કર્યું હતું તથા પોતાના...\nઅગાઉની સામગ્રીનો સારાંશ નીચે મુજબ કરી શકાય છે:
સુરત જિલ્લાના ઉમરપાડા નજીકના જંગલમાં આવેલી છ એકરની જમીન પર પોતાની માલિકીનો દાવો સાબિત કરવાની બાબત 60 વર્ષના ગુલિયા વસાવા માટે અસ્તિત્વનો સવાલ બની ગયો છે.